7 a C. PLINII HIST. NAT. LIB. XVIII. 



quod intelligere vel rustici possint, quoties ab occidente 

 sole cernetur, prioribusque noctis horis lucebit , cres- 

 cens erit, et oculis dimidiata judicabitur : quum vero 

 occidente sole orietur ex adverso , ita ut pariter aspi- 

 ciantur , tum erit plenilunium. Quoties ab ortu solis 

 orietur, prioribusque noctis horis detrahet lumen, et in 

 diurnas extendet, decrescens erit, iterumque dimidia. 

 In coitu vero (quod interlunium vocant) quum apparere 

 desierit. Supra terras autem erit, quamdiu et sol, inter- 

 lunio, et prima tota die : secunda , horae unius dextante 

 sicilico : ac deinde tertia usque ad quintamdecimam , 

 multiplicatis horarum iisdem portionibus : quintade- 

 cima tota supra terras noctu erit , eademque sub terris 

 tota die. Sextadecirna ad primae horae nocturnae dex- 

 tantem sicilicum sub terra aget , easdemque portiones 

 horarum per singulos dies adjiciet usque ad interlu- 

 nium. Et quantum primis partibus noctis detraxerit , 

 quod sub terris agat, tantumdem novissimis ex die ad- 

 jiciet supra terram. Alternis autem mensibus xxx im- 

 plebit numros , alternis vero detrahet singulos. Haec 

 erit ratio lunaris. 



